පිළිගත් දේශපාලන පක්ෂ, ඒවායේ ලකුණු, ඇප තැන්පත් කිරීම, දිස්ත්‍රික්කයක් සඳහා ඉදිරිපත් විය හැකි අපේක්ෂකයන් සංඛ්‍යාව, දිස්ත්‍රික්ක තේරීම් භාර නිලධාරීන් සහ නාම යෝජනා භාර ගන්නා ස්ථාන ආදිය එමඟින් නිල වශයෙන් ප්‍රකාශයට පත් කරනු ඇති.  2015 වසරේ අගෝස්තු 17 වනදා පැවති මහ මැතිවරණයෙන් 08 වන පාර්ලිමේන්තුවට මන්ත්‍රීවරු පත් කර ගනු ලැබූ අතර ඒ අනුව එක්සත් ජාතික පෙරමුණට මන්ත්‍රී ධූර 106 ක්, එක්සත් ජනතා නිදහස් සන්ධානයට මන්ත්‍රී ධූර 95ක්, දෙමළ ජාතික සන්ධානයට මන්ත්‍රී ධූර 16ක් සහ ජනතා විමුක්ති පෙරමුණට මන්ත්‍රී ධූර 06ක් හිමි වුණා.ශ්‍රී ලංකා මුස්ලිම් කොංග්‍රසයට සහ ඊපීඞීපි සංවිධානයට හිමි වූයේ මන්ත්‍රී ධූර 01 බැගින්. 19 වන ආණ්ඩුක්‍රම ව්‍යවස්ථාවට අනුව පාර්ලිමේන්තුවේ නිල කාලය වසර 05ක් වන අතර වසර හතර හමාරක් ගත වූ පසුව එය විසුරුවා හැරීමට ජනාධිපතිවරයාට බලය හිමි වනවා.08 වන පාර්ලිමේන්තුවේ පළමු රැස්වීමේ 2015 සැප්තැම්බර් මස 01 වනදා පැවති අතර පෙරේදා මධ්‍යම රාත්‍රියෙන් වසර හතර හමාරක කාලය අවසන් වුණා. 09 වන පාර්ලිමේන්තුවේ පළමු රැස්වීම මැයි මස 14 වනදා පැවැත්වෙන බවයි ඊයේ නිකුත් කළ අතිවිශේෂ ගැසට් නිවේදනයේ දැක්වෙන්නේ.මේ අතර මෙවර මහ මැතිවරණය 2019 ඡන්ද නාම ලේඛනයට අනුව පැවැත්වෙන අතර මැතිවරණ කොමිෂන් සභාව සඳහන් කළේ 2018 ජන්ද නාම ලේඛනය හා සැසදීමේදී මෙවර නව ඡන්දදායකයන් දෙලක්ෂ 70,000ක් පමණ අලුතින් එක්ව ඇති බවයි.